Et fly hjem til Malta kom aldrig, og derfor stod 142 børn og unge fra Malta pludselig strandet i Aalborg Lufthavn.

142 børn og unge med maltesisk pas var mandag pludselig strandet i Aalborg Lufthavn. Her ventede de på et fly, som de havde chartet. Men flyet ankom aldrig. Det skriver TV2.dk . Oplysningerne bekræftes af Maltas generalkonsul i Danmark, Mogens Ellerbæk. De 142 børen og unge har deltaget i et fodboldstævne i Nordjylland, og det var altså på vej hjem herfra, at de pludselig var strandet i lufthavnen i Aalborg. Det chartrede fly skulle ankomme til lufthavnen mandag klokken 15. Men da flyet ikke ankom, skred Maltas turistminister, Konrad Mizzi, i stedet til handling og sikrede dem en billet hjem. - Jeg har bestilt et fly fra Air Malta til at få 150 maltesiske statsborgere, de fleste af dem børn, hjem til Malta igen, efter de blev efterladt strandede i Danmark af et privat charterselskab, skriver Konrad Mizzi i et tweet. Ifølge Aalborg Lufthavns hjemmeside lettede de 142 børn og unge fra Malta i nat klokken 01.18 med et fly fra Air Malta. Malteserne var sikkert hjemme på Malta i morges klokken 04.20. Det skriver kommunikationschefen for Maltas turistministerium, Alex Cutajar, på Twitter.